A legtöbb nagy horderejű és elhíresült veszélyesanyag-kibocsátással járó baleset kivizsgálásakor végül kiderült, hogy azoknak voltak olyan előzményei, amelyek kisebb szivárgásokkal jártak. Ezért, ha akár a legkisebb mértékű szivárgást is tapasztaljuk, azt komolyan kell venni, és az okokat a legmélyebb szintekig fel kell tárni. Ugyanakkor az okok vizsgálatáig is intézkedni kell, és a legkisebb szivárgást is meg kell szüntetni, mivel a veszélyes anyagok legcsekélyebb mértékű kilépése is káros a helyiségben tartózkodók egészségére, és sérüléseket okozhat a berendezésben, de akár magában a létesítményben is. A szivárgások azonnali megszüntetése mellett fontos a kockázatfelmérés, és a kockázatnak kitett pontokon a megelőzés. Ezen intézkedések együttes alkalmazását nevezzük szivárgáskezelésnek, amelyekhez a Denios termékei átfogó segítséget nyújthatnak. A szivárgáskezelési intézkedések első lépése a megelőzés. Ezt főként tanúsított, kifogástalan állapotú tároló- és szállítóedényekkel érhetjük el, melyeket időszakonként ellenőrizni kell. A kockázatfelmérés által beazonosított helyeken, például a magasban futó csővezetékek mentén, a veszélyesanyag-tároló edények kármentő tálcáiban, vagy egyéb olyan helyeken, ahol a szivárgás esélye fennáll, és előfordulásának következményei súlyosak lehetnek, érdemes szivárgásdetektort elhelyezni. A Denios által kifejlesztett, minden különleges követelményt nélkülöző, egyszerűen használható szerkezet folyadékkal való érintkezéskor azonnal jelzést ad, amely mobiltelefonra is elküldhető, így lehetőséget biztosít arra, hogy a lehető leghamarabb cselekedhessünk.